CELEX: 32004R1849
Language: hu
Date: 2004-10-21 00:00:00
Title: A Bizottság 1849/2004/EK rendelete (2004. október 21.) bizonyos áruknak a Kombinált Nómenklatúrában történő osztályozásáról

26.10.2004   
            
            
               HU
            
            
               Az Európai Unió Hivatalos Lapja
            
            
               L 323/3
            
         
      A BIZOTTSÁG 1849/2004/EK RENDELETE
   
   (2004. október 21.)
   bizonyos áruknak a Kombinált Nómenklatúrában történő osztályozásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk osztályozásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más nómenklatúrára vonatkozóan, amely teljesen a Kombinált Nómenklatúrán alapul, vagy azt adott esetben további bontással egészíti ki, és amelyet valamely különös közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazásának céljából.
            
         
               (3)
            
            
               Az említett általános szabályok értelmében a melléklet táblázatának 1. oszlopában leírt árukat, a 3. oszlopban feltüntetett okok alapján, a táblázat 2. oszlopában feltüntetett KN-kód(ok) alá kell osztályozni.
            
         
               (4)
            
            
               Szükséges kikötni, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrában történő osztályozására vonatkozó kötelező érvényű tarifális felvilágosítást a jogosult egy három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrán belül a táblázat 2. oszlopában feltüntetett KN-kód(ok) alá kell osztályozni.
   2. cikk
   Az 1992. október 12-i 2913/92/EGK tanácsi rendelet értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás egy három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. október 21-én.
      
         
            a Bizottság részéről
         
         Frederik BOLKESTEIN
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb az 1558/2004/EK bizottsági rendelettel (HL L 283., 2004.9.2., 7. o.) módosított rendelet.
   
      (2)  HL L 302., 1992.10.19., 1. o. A legutóbb a 2003-as Csatlakozási Okmánnyal módosított rendelet.
   
      MELLÉKLET
      
                  Az áru leírása
               
               
                  Osztályozás (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Az asztali vetítő készülék adatok és képek távolról nagy képernyőre vagy falra történő vetítésére, beépített folyadékkristályos készülék segítségével.
                  A készülék automatikus adatfeldolgozó géphez csatlakoztatható. Rendelkezik videobemenettel, ami videojelforrásból, mint például videomagnóból vagy videokamerából, érkező képek visszaadását teszi lehetővé.
               
               
                  8528 30 05
               
               
                  A besorolást a Kombinált Nómenklatúra 1., 3. c) és 6. általános értelmezési szabálya, valamint a 8528, a 8528 30 és az 8528 30 05 KN-kód szövege határozza meg.
                  A készülék a 8471 vámtarifaszám alá tartozó automatikus adatfeldolgozó gépek egységének vagy a 8528 vtsz. alá tartozó video vetítőkészüléknek tekinthető.
                  Egyik funkció sem adja a készülék fő funkcióját.
                  Következésképpen a vetítőkészülék a 8528 vtsz. alá osztályozandó, azt a szóba jöhető vámtarifaszámok közül számsorrendben az utolsó alá kell osztályozni.